Z A P I S N I K
 
12. sjednice Vijeća Mjesnog odbora Mlinovi,
održane u četvrtak 19. svibnja 2022.
u MO Mlinovi, Jahorinska 5,
s početkom u 18.00 sati 
 
Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Gordan Vergles, član Vijeća
Zlatko Domljan, član Vijeća

Odsutni članovi Vijeća:
Marko Erdeljac, član Vijeća
 
Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća MO Mlinovi konstatira da je na sjednici prisutno 4 od 5 članova Vijeća.
             Potpredsjednica Vijeća MO Mlinovi snima sjednicu o čemu su nazočni obaviješteni. 
             Predsjednik Vijeća MO Mlinovi daje na glasanje zapisnik sa 11. sjednice koji je jednoglasno prihvaćen.
             Predsjednik Vijeća MO Mlinovi daje na glasanje predloženi dnevni red 12. sjednice koji je jednoglasno prihvaćen.  
     
DNEVNI RED: 

1. Tekuća problematika 
1. Pitanja, prijedlozi i obavijesti


1) Tekuća problematika 

            Predsjednik Vijeća daje pregled događanja od zadnje sjednice:
1.1.  Durmitorska ulica – jedan stanovnik je prijavio da dosta često ne dolazi kamion Čistoće za 
odvoz biootpada i plastike jer se neki auti parkiraju na lijevoj a neki na desnoj strani pa kamion ne može proći. Stav MO je da stanari sami riješe taj problem tj. da upozore one pojedince koji se parkiraju tako da kamion Čistoće ne može proći.

1.2.  Kod restorana Okrugljak – nedjelja, parkirani automobili na pločniku nasuprot parkinga 
restorana. Predsjednik je pozvao pauka zbog nepropisnog parkiranja jer pješaci nisu mogli prolaziti nego su morali hodati po cesti. Pauk je došao ali nije odvezao nepropisno parkirane aute. Nakon toga poslao je slike 4 nepropisno parkiranih automobila Ministarstvu unutarnjih poslova (MUP-u) na njihovu aplikaciju, presu Jutarnjeg lista i pomoćniku pročelnika komunalnog i prometnog redarstva (g. Željko Renić). Pomoćnik pročelnika je odgovorio da je došlo do propusta nadležne osobe i da će isti biti upućen na dodatnu edukaciju kako se to ne bi ponovilo.   
            
2) Pitanja, prijedlozi i obavijesti

2.1. Predsjednik Vijeća informira u vezi 3. sjednice Koordinacije Gradske četvrti i predsjednika mjesnih odbora koja je održana 17. svibnja 2022. (svaki puta je sastanak s drugim službama Grada). Ovaj puta su bili predstavnici  Zagrebačkih cesta, Zrinjevca, Čistoće. Svi prigovori se upućuju nadležnoj službi i gradonačelniku.    

2.2. Predsjednik Vijeća je razgovarao s predstavnikom Gradske službe za promet koji je bio na uviđaju u vezi Alanskih stuba koji je rekao da se ne može zatvoriti promet bez suglasnosti vlasnika čiji je kolni prilaz ucrtan u katastru. Čeka se pisano očitovanje sa očevida nadležne službe Grada.  
   
2.3. Vijećnik Zlatko Domljan – zatražio je da se operu autobusne stanice koje su jako prljave.
2.4. Predsjednik Vijeća je zatražio očevid za sve stube u Mlinovima kako bi se utvrdilo šta se može napraviti u vezi odvoza komunalnog otpada.
2.5. Vijećnik Zlatko Domljan je izvijestio da su bili predstavnici Čistoće na očevidu i da oni ne znaju tko sve odlaže smeće u kontejner ispred kč broja 29 na Ulici Mlinovi. Rekli su da su došli samo utvrditi poziciju gdje bi trebalo postaviti 2 tipska boksa (veći i manji) za kontejnere i raspitali se da li su potrebni veći ili manji kontejneri. Vijećnik Zlatko Domljan zatražio je od predstavnika Čistoće da u napomenu stave zahtjev da pošalju popis tko je sve korisnik tog kontejnera na što su oni odgovorili da ne znaju. Rekli su da će stanovnici morati sami platiti nove bokseve za kontejnere a ne znaju na koga se odnosi usluga odvoza komunalnog otpada. Dogovoreno je da će predsjednik Vijeća tražiti Gorana iz Gradske četvrti da nadležna služba napravi poseban zapisnik o toj problematici i proslijedi gradonačelniku a njihovo povratno očitovanje da se dostavi VMO Mlinovi. MO Mlinovi pokušava pronaći rješenje za nastalu problematiku u Mlinovima a Snježničke stube su samo jedan od primjera.
2.6. Potpredsjednica Vijeća postavila je pitanje u kojoj je fazi realizacija projekta izgradnje igrališta na lokaciji Razgled. Predsjednik Vijeća odgovara da su u ovoj godini planirana sredstva za izradu projektne dokumentacije. 

Sjednica završena u 19:18 sati.

  Zapisnik sastavila:
	Silva Vresk, potpredsjednica Vijeća   
                                                                                  
	    


Predsjednik Vijeća
mjesnog odbora Mlinovi
Sendi Numan


